./data/phi1002/phi001/phi1002.phi001.perseus-lat2.xml
Quintilian
neque id veteribus Romanis dedecori fuit; argumentum est               sacerdotum nomine ac religione durans ad hoc tempus saltatio, et illa in               tertio Ciceronis de Oratore libro verba Crassi, quibus praecipit, ut               orator utatur  laterum inclinatione forti ac virili,                   non a scena et histrionibus sed ab armis aut etiam a palaestra;                cuius disciplinae usus in nostram usque aetatem sine reprehensione               descendit